কুজিকি গ্রন্থ অনুযায়ী সম্রাট সুজিনের রাজত্বে ১৩৭ টি প্রদেশের মধ্যে অন্যতম ছিল চিচিবু। চিচিবু প্রদেশ ছিল আধুনিক সাইতামা প্রশাসনিক অঞ্চলের পশ্চিম ভাগ। মেইজি পুনর্গঠনের আগে সাইতামা, মুসাশি প্রদেশের অংশ ছিল।

ঐতিহাসিকভাবে সাইতামা প্রশাসনিক অঞ্চল উর্বর কৃষিজমি অধ্যুষিত হিসেবে পরিচিত। তাই একে কান্তোও অঞ্চলের ভাঁড়ার বলা হয়। এদো যুগে অনেক ফুদাই দাইমিয়ো এই অঞ্চলের শাসক ছিলেন।

দ্বিতীয় বিশ্বযুদ্ধের পর টোকিও মহানগরের দ্রুত পরিবরধন নিকটবর্তী সাইতামা প্রশাসনিক অঞ্চলের উপর প্রভাব ফেলে। ১৯৬০ খ্রিঃ থেকে এখানকার জনসংখ্যা বেড়েছে প্রায় তিনগুণ। এখানকার অধিকাংশ নগর রেলপথে টোকিওর সাথে সংযুক্ত, এবং এগুলি কার্যত টোকিওর বসতি ও বাণিজ্য এলাকারই পরিবর্ধন হিসেবে কাজ করে।

ইতিহাস
পর্যটন
ভূগোল
ম্যাসকট